1. sz. melléklet

SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK

**.../2017. (…...) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a szociális igazgatásról és szociális ellátásokról szóló 1993. évi III. törvény 92. § (1) – (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) – (2) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet (továbbiakban: Rendelet) 5. §-a helyébe a következő rendelkezés lép:

**„5. §**

(1) A házi segítségnyújtás keretében végzett **szociális segítés, vagy a személyi gondozás** ellátásért fizetendő személyi térítési díj nem haladhatja meg az Szt. 116. § (3) bekezdés b) pontja szerinti mértéket.

(2) Ha az ellátás keretében étkeztetést is igénybe vesz a jogosult, a személyi térítési díj az Szt. 116. § (3) bekezdés c) pontjában meghatározott mértékig terjedhet.

(3)Amennyiben a házi segítségnyújtást a házastársával (élettársával) közös háztartásban élő kéri, és mindketten ellátásban részesülnek, a gondozásra fordított időt a két személy között megosztva kell figyelembe venni.

(4) A házi segítségnyújtás **keretében végzett** **szociális segítés és a személyi gondozás** intézményi térítési díját, valamint az ennek alapján fizetendő személyi térítési díjat a 2. melléklet tartalmazza.”

**2.§**

A rendelet 12. § (1) bekezdése helyébe a következő rendelkezés lép

„(1) A SzombathelyiEgyesített Bölcsődei Intézmény (a továbbiakban: SzombathelyiEBI) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 44. § (1) bekezdése alapján a bölcsődei alapfeladatot nem veszélyeztetve aSzombathelyi EBI telephelyein térítési díj ellenében egyébszolgáltatásokat (babamuzsika, idegennyelvű játékok, időszakos gyermekfelügyelet, játszóház, bölcsődei nyári tábor, bölcsődei mozgásfejlesztés: baba-mama torna, kismama torna, mocorgó torna, pöttöm torna) is biztosít.”

**3.§**

A rendelet 12/A. § (1) bekezdése helyébe a következő rendelkezés lép:

„(1) Zenepedagógus végzettségű kisgyermeknevelő vezetésével végzett zenei képességet fejlesztő szolgáltatás bölcsődés, **mini bölcsődés** gyermekek és szüleik számára.”

**4.§**

A rendelet 12/F. §-a helyébe a következő rendelkezés lép:

**„12/F. §**

(1) A baba-mama tornán a szülők gyermekeikkel együtt vesznek részt mozgásos foglalkozásokon **a bölcsődék** tornaszobájában gyógytornász vezetésével.

A szolgáltatás munkanapokon, előzetes jelentkezés alapján történik.

(2) A kismama tornán kismamák részére ajánlunk terhes tornára lehetőséget **a bölcsődék** tornaszobájában gyógytornász vezetésével.

A szolgáltatás munkanapokon, előzetes jelentkezés alapján történik.

(3) A mocorgó torna mozgásfejlesztés azon gyermekek számára, akik valamilyen fejlődési szinten lemaradást mutatnak, korai fejlesztést igényelnek. Egyéni vagy kiscsoportos formában foglalkozik gyógytornász szakember a gyermekkel **a bölcsődék** tornaszobájában.

A szolgáltatás munkanapokon, előzetes jelentkezés alapján történik.

(4) A pöttöm torna játékos-mozgásos foglalkozás bölcsődébe, **mini bölcsődébe** járó kisgyermekek részére kisgyermeknevelő vezetésével, heti egy alkalommal a délelőtti órákban. A szolgáltatás munkanapokon, előzetes jelentkezés alapján történik.

(5) Az intézményi és személyi térítési díjat a rendelet 9.melléklete tartalmazza.”

**5.§**

A rendelet 13. §-a helyébe a következő rendelkezés lép:

**„13. §**

(1) A Gyvt. 147. § (2) bekezdése alapján a bölcsődei, **mini bölcsődei** gondozásért térítési díjat kell fizetni.

1. A bölcsődei**, mini bölcsődei** gondozásért fizetendő havi személyi térítési díj összege a gyermek családjában az egy főre jutó rendszeres havi jövedelem alapján a gyermek szülői felügyeletet gyakorló szülője vagy más törvényes képviselője és a szülő vagy más törvényes képviselő házastársa vagy élettársa kereső-tevékenységből származó havi jövedelmének százalékában kerül meghatározásra.
2. A Gyvt. 150. § (6) bekezdésében foglaltakon túlmenően térítésmentesen kell biztosítani az ellátást, ha a gyermek szülői felügyeletet gyakorló szülője vagy más törvényes képviselője és a szülő vagy más törvényes képviselő házastársa vagy élettársa kereső-tevékenységet nem folytat**,** vagy a gyermek a 3. életévét betöltötte.
3. Az intézményi és személyi térítési díjat a 12. melléklet tartalmazza azzal, hogy a bölcsődei**, mini bölcsődei** gondozásért megállapított havi személyi térítési díj nem lehet kevesebb 1.000 forintnál.
4. A bölcsődei, **mini bölcsődei** gondozásért fizetendő személyi térítési díjat a tárgyhónap 15. napjáig kell megfizetni.”

**6.§**

A rendelet 13/B. §-a helyébe a következő rendelkezés lép:

**„13/B. §**

(1) A Gyvt. 146. § (1) bekezdése és a 151. § (3) bekezdése alapján a **bölcsődében, mini bölcsődében biztosított** étkezés, az óvodai, általános és középiskolai, valamint kollégiumi gyermekétkezés intézményi térítési díja a mindenkor hatályos élelmezési nyersanyagköltség általános forgalmi adóval növelt összegével megegyező összegben kerül meghatározásra.

 (2) A személyi térítési díjat az intézmény vezető a Gyvt. 151. § (4) bekezdésében foglaltak szerint állapítja meg.

(3) A köznevelési intézményekben a gyermekétkezés személyi térítési díját egy havi időtartamra előre kell megfizetni.

(4) A bölcsődei, **mini bölcsődei** étkezés intézményi térítési díját a 14. melléklet, az óvodai, általános és középiskolai, valamint kollégiumi gyermekétkezés intézményi térítési díját a 15. melléklet tartalmazza.”

**7. §**

A Rendelet 2. melléklete helyébe az 1. melléklet lép.

**8. §**

A Rendelet 12. melléklete helyébe a 2. melléklet lép.

**9. §**

A Rendelet 14. melléklete helyébe a 3. melléklet lép.

**10. §**

A Rendelet 15. melléklete helyébe a 4. melléklet lép.

**11.§**

Hatályát veszti a Rendelet

1. 13/A. §-a és az azt megelőző „Családi Napközi” alcím,
2. 13. melléklete.

**12. §**

Ez a rendelet 2017. április 3. napján lép hatályba.

 **/: Dr. Puskás Tivadar :/ /: Dr. Károlyi Ákos :/**

 **polgármester jegyző**

1. **melléklet a …/2017. (…...) önkormányzati rendelethez**

„2. melléklet a 11/1993. (IV.1.) önkormányzati rendelethez

#### HÁZI SEGÍTSÉGNYÚJTÁS

Intézményi térítési díj **szociális segítés esetében**: 1.235,- Ft / óra

Intézményi térítési díj **személyi gondozás esetében**: 1.235,- Ft / óra

**Személyi térítési díj**

(az intézményi térítési díj táblázat szerinti kedvezménnyel csökkentett része)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| havi jövedelem a nyugdíjminimum százalékában | 0 | 1-25  | 26-50 | 51-75 | 76-100 | 101-125 | 126-150 | 151-175 | 176-200 | 201-225 | 226-250 | 251-275 | 276-300 | 301- |
| kedvezmény mértéke százalékban | 100 | 100 | 100 | 100 | 100 | 100 | 100 | 85 | 75 | 65 | 55 | 50 | 45 | 40 |

1. **melléklet a …/2017. (…...) önkormányzati rendelethez**

„12. melléklet a 11/1993. (IV.1.) önkormányzati rendelethez

**BÖLCSŐDEI, MINI BÖLCSŐDEI GONDOZÁS**

**Intézményi térítési díj:** 900 Ft/fő/nap

 18.900 Ft/hónap/fő

**Személyi térítési díj:**

|  |
| --- |
| A bölcsődei, **mini bölcsődei** gondozásért fizetendő havi személyi térítési díj összege |
| a gyermek családjában az egy főre jutó rendszeres havi jövedelem alapján  | a gyermek szülői felügyeletet gyakorló szülője vagy más törvényes képviselője és a szülő vagy más törvényes képviselő házastársa vagy élettársa kereső-tevékenységből származó havi jövedelmének: |
| a nyugdíjminimum 250 %-a alatt  | 1,2 %-a |
| a nyugdíjminimum 250 – 350 %-a között  | 2,4 %-a |
| a nyugdíjminimum 350 – 450 %-a között  | 3,6 %-a |
| a nyugdíjminimum 450 – 500 %-a között  | 4,8 %-a |
| a nyugdíjminimum 500 %-a felett | 6 %-a |

 **\*Öregségi nyugdíjminimum 2008. 01. 01-től 28.500,- Ft**

1. **melléklet a …/2017. (…...) önkormányzati rendelethez**

„14. melléklet a 11/1993. (IV.1.) önkormányzati rendelethez

**BÖLCSŐDEI, MINI BÖLCSŐDEI ÉTKEZÉS**

|  |  |
| --- | --- |
| Étkezési forma | Intézményi térítési díj (nyersanyagköltség + ÁFA) |
| gondozott gyermek esetén (négyszeri étkezés)csak ebéd igénybevétele  | 465,- Ft/fő/nap250,- Ft/fő/nap |
| alkalmazott ebéd | 370,- Ft/fő/nap |

1. **melléklet a …/2017. (…...) önkormányzati rendelethez**

„15. melléklet a 11/1993. (IV.1.) önkormányzati rendelethez

**ÓVODAI, ÁLTALÁNOS ÉS KÖZÉPISKOLAI, KOLLÉGIUMI GYERMEKÉTKEZÉS**

|  |  |
| --- | --- |
| Óvodák | Intézményi térítési díj (nyersanyagköltség + ÁFA) |
| tízórai | 95,- Ft/fő/nap |
| ebéd | 320,- Ft/fő/nap |
| uzsonna | 90,- Ft/fő/nap |
| összesen | 505,- Ft/fő/nap |
|  |  |
| Általános iskolák |  |
| tízórai | 135,- Ft/fő/nap |
| ebéd | 385,- Ft/fő/nap |
| uzsonna | 135,- Ft/fő/nap |
| összesen | 655,- Ft/fő/nap |
|  |  |
| Középiskolák és kollégiumok |  |
| reggeli, tízórai | 240,- Ft/fő/nap |
| ebéd | 415,- Ft/fő/nap |
| uzsonna, vacsora | 335,- Ft/fő/nap |
| összesen | 990,- Ft/fő/nap |
|  |  |
| Óvodai diétás gyermeknorma |  |
| tízórai |  **115,-** Ft/fő/nap |
| ebéd | **380,-** Ft/fő/nap |
| uzsonna | **100,-** Ft/fő/nap |
| összesen | **595,-** Ft/fő/nap |
|  |  |
| Általános iskolai diétás gyermeknorma |  |
| tízórai | **165,-** Ft/fő/nap |
| ebéd | **460,-** Ft/fő/nap |
| uzsonna | **165,-** Ft/fő/nap |
| összesen | **790,-** Ft/fő/nap |
|  |  |
| Középiskolai és kollégiumi diétás gyermeknorma |  |
| reggeli, tízórai | **250,-** Ft/fő/nap |
| ebéd | **460,-** Ft/fő/nap |
| uzsonna, vacsora | **355,-** Ft/fő/nap |
| összesen | **1.065,-** Ft/fő/nap |